મને ભગવદૂ ગીતાનો બીજો અધ્યાય સાંભરી ગયો. જન્મ અને મૃત્યુમાં, જય અને પરાજયમાં, સુખ અને દુ:ખમાં જે સહેજ પણ વિચલિત ન થાય એનું નામ સાચો સ્થિતપ્રજ્ઞ. અનેક મુસ્લિમ મિત્રોને મળ્યો છું. મુસ્લિમ દરદીઓ સાથે છેલ્લા વીસ વરસથી પનારો પાડતો આવ્યો છું. અનેક સારા-માઠા અનુભવોમાંથી પસાર થવાનું બન્યું છે. પણ પોતાના ખુદના મસ્તક ઉપર આફતનો પહાડ તૂટી પડે, ત્યારે ધૈર્ય ગુમાવ્યા વગર એ ભયંકર બોજને ઝીલી જનાર આવા સજ્જનો મેં જવલ્લે જ જોયા છે.